Санитариялық тазарту

Санитариялық тазарту (Санитарная обработка) — адам бойынан радиоактивті және улағыш заттарды, сондай-ақ тері мен шырышты қабықтан бактериологиялық заттарды кетіру. Жүргізу жағдайларына, қолда бар құралдарға байланысты. Санитариялық тазарту жөніндегі шаралар ішінара және толық тазарту деп бөлінеді: ішінара тазартуды арнайы немесе қолда бар құралдарды пайдалана отырып, зардап шеккендердің өздері немесе өзара көмек тәртібімен жүргізеді; толық тазарту жұмысы санитарлық жуу пункттерінде, моншаларда, себезгі (душ) павильондарында немесе арнайы жасалған жуу алаңдарында жүргізіледі. Бұларда адамдар сабынды, жөкені пайдалана отырып, жылы сумен жуынады, міндетті түрде ішкі киімдері ауыстырылады. Жазғы жағдайларда толық санитариялық тазартуды зақымданбаған ашық тоғандарда жүзеге асыруға болады.Қазақ тілі терминдерінің салалық ғылыми түсіндірме сөздігі: Әскери іс. Алматы: «Мектеп» ААҚ, 2001 жыл

Дереккөздер

Санат:Әскери іс

ru:Санитарная обработка